projecte-aina/catalan_government_crawling huggingface dataset:
Els centres i d'unitats docents que vulguin impartir formació sanitària especialitzada en l'àmbit territorial de Catalunya necessiten ser acreditats pel ministeri competent en matèria sanitària.
L'autorització per acreditar un centre i unitat docent requereix un informe favorable de la Direcció General d'Ordenació Professional i Regulació Sanitària del Departament de Salut.
S'entén com a centre sanitari docent l'hospital, l'agrupació d'hospitals, l'agrupació dels centres d'atenció primària, l'agrupació funcional, les unitats docents, les agrupacions territorials docents de recursos sanitaris o qualsevol altra entitat creada i acreditada per a la formació d'especialistes en ciències de la salut.
S'entén com a unitat docent el conjunt de recursos personals i materials pertanyents als dispositius assistencials docents, de recerca o de qualsevol altre caràcter, amb independència de la seva titularitat, que, mitjançant la seva acreditació prèvia, es considerin necessaris per impartir formació reglada d'especialitats en ciències de la salut pel sistema de residència, d'acord amb el que estableixen els programes oficials de les diferents especialitats.
Als centres sanitaris i/o unitat docent que vulguin impartir formació sanitària especialitzada en l'àmbit territorial de Catalunya.
Són subvencions per al finançament a entitats privades sense afany de lucre que desenvolupin actuacions en l'àmbit de la salut, per al foment de la salut i el suport a pacients i famílies, en el marc del Pla de salut de Catalunya vigent en cada moment, que en cap cas siguin substitutives de prestacions assistencials a Catalunya, amb càrrec dels fons provinents d'herències intestades a favor de la Generalitat de Catalunya.
Resolució definitiva de concessió: Podeu consultar al tauler electrònic de la Generalitat de Catalunya la Resolució definitiva de concessió de subvencions per al finançament a entitats privades sense afany de lucre que realitzin actuacions en l'àmbit de la salut per al foment de la salut i el suport als pacients i a les famílies, durant l'any 2019, amb fons provinents d'herències intestades a favor de la Generalitat de Catalunya.
Contra aquesta Resolució, que no exhaureix la via administrativa, podeu interposar recurs d'alçada davant la secretària general del Departament de Salut o davant la Consellera de Salut, des de l'1 al 30 de setembre, ambdós inclosos.
Important: Disposeu del termini d'un mes, des de l'1 al 30 de setembre, ambdós inclosos, per presentar la justificació de la subvenció.
Podeu consultar al tauler electrònic de la Generalitat de Catalunya la Resolució per la qual s'aixeca la suspensió de termes i terminis del procediment de concessió de subvencions de la convocatòria publicada mitjançant Resolució SLT/2777/2019, de 15 d'octubre, establerta per la Disposició addicional tercera del Reial Decret 463/2020, de 14 de març, pel que es declara l'estat d'alarma per a la gestió de la situació de crisi sanitària ocasionada pel COVID-19, segons la redacció donada pel Reial Decret 465/2020, de 17 de març.
Podeu consultar l'apartat Suport als tràmits de Salut del web del Departament on trobareu informació general sobre com fer els tràmits telemàtics i que serveix de suport a la informació específica que trobareu a aquesta fitxa.
Així mateix podeu completar la informació a l'apartat Suport a la tramitació de la web gencat.cat.
Per rebre assessorament sobre els aspectes relacionats amb la sol·licitud i gestió de la subvenció, poseu-vos en contacte amb la unitat de tramitació mitjançant l'adreça de correu electrònic [EMAIL] o telefonant al 93 551 35 66, 93 551 34 83, 93 551 39 85 o 93 551 39 30, de 9 a 14 h.
A entitats privades sense afany de lucre que desenvolupin actuacions en l'àmbit de la salut per al foment de la salut i el suport als pacients i les famílies que en cap cas siguin substitutives de prestacions assistencials a Catalunya.
Aquestes entitats estan obligades a relacionar-se a través de mitjans electrònics amb les Administracions Públiques per a la realització de qualsevol tràmit d'un procediment administratiu segons l'article 14.2 de la Llei 39/2015, d'1 d'octubre (BOE núm. 236, de 2 d'octubre de 2015) i l' ORDRE PDA/20/2019, de 14 de febrer (DOGC núm. 7814, de 20 de febrer).
Es considera venda a distància al públic de medicaments mitjançant llocs web el lliurament a títol onerós de medicaments adquirits, a través de serveis de la societat d'informació, mitjançant un lloc web d'una oficina de farmàcia.
El Reial decret 870/2013, de 8 de novembre, pel qual es regula la venda a distància al públic, a través de llocs web, de medicaments d'ús humà no subjectes a prescripció mèdica, estableix el marc normatiu perquè la venda legal a través d'Internet de medicaments d'ús humà elaborats industrialment es faci amb les garanties sanitàries necessàries, i perquè els ciutadans puguin identificar més fàcilment els llocs web que venen legalment medicaments no subjectes a prescripció i puguin distingir-los dels llocs web que en venen il·legalment.
L'oficina de farmàcia que vulgui dur a terme aquest servei de venda a distància a través d'Internet ho ha de comunicar al Departament de Salut almenys 15 dies abans de l'inici de l'activitat.
A les persones físiques o jurídiques titulars o regents de les oficines de farmàcia que vulguin vendre per Internet medicaments d'ús humà no subjectes a prescripció mèdica.
Per tal de poder garantir la protecció de la salut ocular de les persones, els establiments d'òptica i les seccions d'òptica de les oficines de farmàcia ubicades a Catalunya han de disposar de l'autorització d'obertura i funcionament que atorga el Departament de Salut un cop s'ha verificat que la persona titular compleix els requisits tecnicosanitaris establerts en la normativa que regula aquests establiments.
Per emplenar correctament els formularis cal que els deseu, en format PDF, dins el vostre ordinador amb el nom que vulgueu i els obriu amb una versió actualitzada del programari Adobe Reader (versió 9.1 o superior.
Si teniu problemes per descarregar el formulari podeu consultar les indicacions sobre com fer-ho aquí.
En cas de dubte, consulteu les condicions tècniques necessàries i les recomanacions de seguretat disponibles a Tràmits gencat o truqueu al servei d'atenció telefònica del 012.
Avís important en el cas de la tramitació en paper: el formulari conté automatismes que mostren o amaguen determinada informació en funció de les opcions que hi trieu i, per tant, no heu d'imprimir-lo en blanc per omplir-lo a mà perquè no visualitzareu alguns dels camps obligatoris que cal emplenar.
Cal que l 'empleneu amb l'ordinador, deseu els canvis i l'imprimiu posteriorment per a la seva presentació en paper.
A les persones físiques o jurídiques titulars d'establiments d'òptica i de les d'oficines de farmàcia amb secció d'òptica.
Els establiments d'ortopèdia, d'audiopròtesis i les seccions d'ortopèdia i acústica audiomètrica de les oficines de farmàcia necessiten l'autorització de funcionament del Departament de Salut, la qual és atorgada per resolució del director general o de la directora general d'Ordenació Professional i Regulació Sanitària d'aquest Departament.
Els establiments d'ortopèdia són establiments sanitaris on es porta a terme la dispensació de productes sanitaris d'ortopèdia considerats pròtesis o ortesis, així com ajudes tècniques destinades a pal·liar la pèrdua d'autonomia o funcionalitat o capacitat física de les persones usuàries.
Els establiments d'audiopròtesis es defineixen com aquells establiments sanitaris on es porta a terme la dispensació de productes sanitaris dirigits a la correcció de deficiències auditives.
L'autorització té una validesa temporal i s'ha de renovar periòdicament, cada deu anys.
A les persones físiques o jurídiques titulars d'establiments d'ortopèdia o d'audiopròtesis o d'oficines de farmàcia amb secció d'ortopèdia o amb secció d'acústica audiomètrica.
Els centres dispensadors d'articles ortoprotètics o les farmàcies que dispensin articles d'aquest tipus han d'acreditar-se com a centres dispensadors d'articles ortopèdics del CatSalut per a poder-los dispensar a les persones assegurades del CatSalut sense que aquestes hagin d'abonar prèviament l'ajut econòmic.
A les persones físiques o jurídiques titulars de centres dispensadors d'articles ortoprotètics i d'oficines de farmàcia que dispensen articles ortoprotètics.
En el moment que es produeixi el cessament de l'activitat.
Només cal presentar la sol·licitud.
L'Administració pot cancel·lar d'ofici les inscripcions al Registre en els casos següents:
Per a consultes tècniques, diferenciades dels dubtes estrictament administratius i de procediment que atenen les OGE o el 012, us podeu adreçar als telèfons següents de la Secretaria de Salut Pública del Departament de Salut i per als magatzems o locals de comercialització ubicats al municipi de Barcelona, al telèfon del Servei de Qualitat i Intervenció Ambiental de l'Agència de Salut Pública de Barcelona:
Per emplenar correctament els formularis cal que els deseu, en format PDF, dins el vostre ordinador amb el nom que vulgueu i els obriu amb una versió actualitzada del programari Adobe Reader (versió 9.1 o superior.
Si teniu problemes per descarregar el formulari podeu consultar les indicacions sobre com fer-ho aquí.
En cas de dubte, consulteu les condicions tècniques necessàries i les recomanacions de seguretat disponibles a Tràmits gencat o truqueu al servei d'atenció telefònica del 012.
Avís important en el cas de la tramitació en paper: el formulari conté automatismes que mostren o amaguen determinada informació en funció de les opcions que hi trieu i, per tant, no heu d'imprimir-lo en blanc per omplir-lo a mà perquè no visualitzareu alguns dels camps obligatoris que cal emplenar.
Cal que l 'empleneu amb l'ordinador, deseu els canvis i l'imprimiu posteriorment per a la seva presentació en paper.
La sol·licitud es pot presentar directament a les oficines de gestió empresarial (OGE), i es recomana que es faci de manera preferent.
Per consultar l'oficina més propera podeu trucar al telèfon d'informació de la Generalitat de Catalunya (012) o bé visitar el web del Canal Empresa.
D'acord amb el que disposa l'article 25 de la Llei 26/2010, de 3 d'agost, de règim jurídic i de procediment de les administracions públiques de Catalunya, així com l'article 16 de la Llei 39/2015, d'1 d'octubre, del procediment administratiu comú de les administracions públiques, la sol·licitud també es pot presentar a qualsevol registre de l'Administració de la Generalitat dels organismes i de les entitats públiques vinculats o que en depenen.
Podeu informar-vos de les oficines de registre pròpies i concertades de la Generalitat de Catalunya trucant al 012 o consultant la pàgina web Cercador d'oficines de registre.
El document que acredita la baixa del Registre oficial d'establiments i serveis plaguicides (ROESP) es tramet per la via de notificació que correspongui d'acord amb la Llei 39/2015, d'1 d'octubre, del procediment administratiu comú de les administracions públiques.
Cens d'empreses inscrites en el ROESP
Llocs tancats on és permès fumar
Les denúncies es poden presentar a qualsevol de les adreces següents:
D'acord amb el que disposa l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, també es poden presentar a qualsevol registre de l'Administració de la Generalitat, i dels organismes i les entitats públiques vinculats o que en depenen.
Podeu informar-vos de les oficines de registre pròpies i de les concertades de la Generalitat de Catalunya trucant al 012 o bé consultant la pàgina web Cercador d'oficines de registre.
L'Agència de Salut Pública de Catalunya / Agència de Salut Pública de Barcelona, quan rep la denúncia, i un cop valorades les seves característiques i els fets que l'han motivat, inicia les actuacions que creu oportunes.
Així mateix, l'administració que gestioni aquest full notifica a la persona denunciant el tràmit que se li donarà.
Un cop realitzades les actuacions, l'organisme competent les notifica a la persona denunciant.
L'oficina de farmàcia ha de posar en coneixement del Departament de Salut el cessament de la venda per Internet de medicaments d'ús humà no subjectes a prescripció mèdica almenys 15 dies abans de portar-lo a efecte.
Per comunicar el cessament es requereix la identificació i autenticació mitjançant certificat digital.
El Departament de Salut verifica el cessament de l'activitat a l'Agència Espanyola de Medicaments i Productes Sanitaris i s'elimina l'oficina de farmàcia de la llista d'oficines de farmàcia que ofereixen al públic medicaments mitjançant la venda a distància.
Per comunicar el cessament de l'activitat: no s'hi aplica taxa.
Si teniu problemes per descarregar el formulari podeu consultar les indicacions sobre com fer-ho aquí.
Avís important en el cas de la tramitació en paper: el formulari conté automatismes que mostren o amaguen determinada informació en funció de les opcions que hi trieu i, per tant, no heu d'imprimir-lo en blanc per omplir-lo a mà perquè no visualitzareu alguns dels camps obligatoris que cal emplenar.
Cal que l 'empleneu amb l'ordinador, deseu els canvis i l'imprimiu posteriorment per a la seva presentació en paper.
Aquestes comunicacions s'han de presentar davant la xarxa d'oficines de gestió empresarial (OGE).
Per consultar l'oficina més propera podeu trucar al telèfon d'informació de la Generalitat de Catalunya (012), o bé visitar la pàgina web www.gencat.cat/canalempresa/.
En el cas que la comunicació correspongui a una secció d'òptica d'una oficina de farmàcia, cal presentar-la directament, i de manera preferent, davant de la Subdirecció General de Farmàcia i Productes Sanitaris de la Direcció General d'Ordenació i Regulació Sanitàries del Departament de Salut (Travessera de les Corts, 131-159, pavelló Ave Maria, 08028 Barcelona), sens perjudici del que disposa l'article 25 de la Llei 26/2010, del 3 d'agost.
D'acord amb el que disposa l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, també es poden presentar a qualsevol registre de l'Administració de la Generalitat, dels organismes i de les entitats públiques vinculats o que en depenen.
Podeu informar-vos de les oficines de registre pròpies i les concertades de la Generalitat de Catalunya trucant al 012 o consultant la pàgina web: http://www14.gencat.cat/sacgencat/AppJava/registre.jsp (cercador d'oficines).
Així mateix, també es poden presentar a través de qualsevol dels mitjans previstos a l'article 16.4 de la Llei 39/2015, d' 1 d'octubre, del procediment administratiu comú de les administracions públiques.
La presentació de la comunicació de cessament de l'activitat mitjançant el model normalitzat, correctament emplenat i signat per la persona titular o representant és suficient per considerar realitzat el tràmit.
Les modificacions per a les quals s'ha de fer una comunicació s'han de comunicar en el moment que es produeixin.
No cal esperar resposta i es poden dur a terme en el moment en què es faci la comunicació.
Per a la comunicació del canvi de director tècnic o directora tècnica:
Per a la comunicació del canvi de denominació de l'empresa:
Per a la comunicació de canvi en la denominació del carrer per decisió de l'Ajuntament:
Per a la comunicació de cessament de l'activitat:
Si teniu problemes per descarregar el formulari podeu consultar les indicacions sobre com fer-ho aquí.
Avís important en el cas de la tramitació en paper: el formulari conté automatismes que mostren o amaguen determinada informació en funció de les opcions que hi trieu i, per tant, no heu d'imprimir-lo en blanc per omplir-lo a mà perquè no visualitzareu alguns dels camps obligatoris que cal emplenar.
Cal que l 'empleneu amb l'ordinador, deseu els canvis i l'imprimiu posteriorment per a la seva presentació en paper.
D'acord amb el que disposa l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, les sol·licituds es poden presentar davant de l'òrgan administratiu competent segons la ubicació de l'establiment industrial o, si no disposa d'instal·lacions, del domicili social.
Podeu informar-vos de les oficines de registre pròpies i les concertades de la Generalitat de Catalunya trucant al 012 o consultant la pàgina web: http://www14.gencat.cat/sacgencat/AppJava/registre.jsp.
Així mateix, també es poden presentar a través de qualsevol dels mitjans previstos a l'article 16.4 de la Llei 39/2015, d' 1 d'octubre, del procediment administratiu comú de les administracions públiques.
En el termini màxim d'un mes, comptador des de la data d'entrada de la comunicació al registre de l'OGE o, en el cas de les oficines de farmàcia, a la Direcció General d'Ordenació Professional i Regulació Sanitària, s'ha de comunicar l'acceptació o la no-acceptació del canvi que s'ha comunicat.
La persona sol·licitant rep per correu ordinari un ofici en què s'informa de l'acceptació del canvi comunicat.
En el cas que no s'acceptés, es rep una resolució de no-acceptació del canvi comunicat emesa per part del director general o de la directora general d'Ordenació Professional i Regulació Sanitàrias.
La resolució de no-acceptació del canvi comunicat dictada pel director general o per la directora general d'Ordenació Professional i Regulació Sanitària no exhaureix la via administrativa i contra aquesta resolució es pot interposar un recurs d'alçada davant el conseller o la consellera de Salut en el termini d'un mes, comptador des del dia següent de la notificació, de conformitat amb el que estableixen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Documentació que cal adjuntar: el formulari Sol·licitud d'adhesió a les condicions que estableix la Resolució de 29 de maig de 2001 del director del CatSalut.
En el cas de sol·licitar l'autorització per dispensar articles estàndards
Haver presentat la comunicació de l'activitat de distribució i venda de productes sanitaris a la Subdirecció General de Farmàcia i Productes Sanitaris del Departament de Salut, d'acord amb el que preveu l'article 27.1.d del Reial decret 1591/2009, de 16 d'octubre.
Si es tracta d'una oficina de farmàcia, aquesta comunicació d'activitat no és necessària.
En el cas de les oficines de farmàcia, disposar de l'autorització administrativa com a establiment sanitari
En el cas de sol·licitar l'autorització o renovació per dispensar articles ortoprotètics adaptats
Disposar de l'autorització sanitària de funcionament les ortopèdies, els establiments d'audiopròtesis i les oficines de farmàcia i les òptiques que duguin a terme activitats de venda o dispensació amb adaptació, d'acord amb el que preveu el Decret 179/2010, de 23 de novembre, on s'estableixen els requisits tècnicosanitaris per a l'autorització sanitària de les ortopèdies i dels establiments d'audiopròtesis i se'n regula el procediment d'autorització administrativa.
En el cas de sol·licitar l'autorització o renovació per dispensar articles ortoprotètics a mida
Disposar de l'autorització sanitària de funcionament com a fabricant de productes sanitaris ortopèdics a mida, d'acord amb el Decret 265/2005, de 13 de desembre, on s'estableixen els requisits per a l'atorgament de l'autorització sanitària de funcionament a les persones fabricants de productes sanitaris a mida.
El termini màxim per resoldre i notificar l'autorització és de tres mesos des de la data d'entrada de la sol·licitud al registre de l'OGE.
El CatSalut emetrà una resolució per acreditar els centres dispensadors que s'enviarà per correu.
També els facilitarà una etiqueta que els identificarà com a centre dispensador d'articles ortoprotètics davant de la ciutadania i que es col·locarà a la porta del centre.
Si transcorregut el període de tres mesos no s'ha rebut cap resolució expressa, la sol·licitud s'entén que ha estat desestimada.
En cas que el centre dispensador no estigui d'acord amb la resolució de la sol·licitud, pot interposar recurs d'alçada davant del CatSalut en el termini d'un mes des del dia següent de la notificació.
L'oficina de farmàcia ha de posar en coneixement del Departament de Salut qualsevol modificació en les dades incloses en la notificació inicial almenys 15 dies abans de portar-la a efecte.
Cal adjuntar els documents següents en funció de la modificació comunicada:
Modificació de la imatge comercial del lloc web de la farmàcia
Modificació dels protocols d'entrega
Els mateixos que estan establerts per a la comunicació inicial.
Per comunicar aquestes modificacions es requereix la identificació i autenticació mitjançant certificat digital.
El Departament de Salut verifica que les modificacions comunicades a l'Agència Espanyola de Medicaments i Productes Sanitaris, compleixen els requisits que estableix la normativa.
L'oficina de farmàcia que vulgui vendre a distància per Internet ha de comunicar almenys 15 dies abans de l'inici de l'activitat de venda la informació referent a les dades identificatives del titular o titulars de l'oficina de farmàcia, l'adreça de l'oficina de farmàcia, la data d'inici de l'activitat d'oferta al públic mitjançant la venda a distància a través del lloc web, l'adreça del lloc web utilitzat i la informació sobre el procediment de lliurament dels medicaments al públic.
Cal adjuntar els documents següents:
b) els medicaments que no hagin estat autoritzats d'acord amb la normativa aplicable.
Els llocs web de les oficines de farmàcia han de complir els requisits següents:
a) Les dades de contacte de l'autoritat sanitària competent, encarregada de la seva supervisió, a la qual s'hagi notificat l'activitat.
b) Un enllaç al lloc web de les autoritats competents de la seva comunitat autònoma, així com al lloc web de l'Agència Espanyola de Medicaments i Productes Sanitaris.
c) El logotip comú ha de ser clarament visible a cada una de les pàgines del lloc web relacionades amb l'oferta al públic de medicaments per a la venda a distància.
El logotip comú ha de tenir un enllaç a la menció de l'oficina de farmàcia a les llistes que publiqui el Departament de Salut de les oficines autoritzades a vendre per Internet.
Aquest logotip s'ha d'ajustar al que determini la normativa específica de la Unió Europea.
d) Les dades relatives al règim d'autorització administrativa de l'oficina de farmàcia, incloent-hi el codi oficial o número d'autorització i el número d'identificació fiscal que li correspongui.
e) El nom del titular o titulars d'aquesta, les dades del col·legi professional a què pertanyin i els números de col·legiació.
f) La direcció o adreça física de l'oficina de farmàcia, la seva adreça electrònica i qualsevol altra dada que permeti establir-hi una comunicació directa i efectiva.
g) Informació sobre vacances o períodes de tancament en què el servei no està disponible.
h) El temps estimat per al lliurament dels medicaments sol·licitats.
i) Un enllaç al centre d'informació de medicaments, CIMA, del lloc web de l'Agència Espanyola de Medicaments i Productes Sanitaris.
j) Els preus dels medicaments que s'ofereixin amb indicació de si inclouen o no els impostos aplicables, així com informació sobre el preu del servei de tramesa.
k) Els codis de conducta a què, si s'escau, estigui adherit i la manera de consultar-los electrònicament.
Per comunicar l'inici es requereix la identificació mitjançant certificat digital.
Una vegada que el Departament de Salut verifica que es compleixen els requisits que estableix la normativa, l'Agència Espanyola de Medicaments i Productes Sanitaris lliura un usuari i una contrasenya per tal que el titular o titulars de les oficines de farmàcia descarreguin el logotip comú que han d'inserir al seu web.